Държавен вестник, бр. 83, 2003 г., стр. 39

Б Р О Й  83
Д Ъ Р Ж А В Е Н   В Е С Т Н И К
С Т Р .  39
(2) Получилите повторно слаби оценки на
държавни изпити или на защита на дипломна
работа могат да се явят в срок до 3 години на
държавни изпити или на защита на дипломна
работа в една редовна и една поправителна сесия.
Чл. 97. Оценките, получени на държавните
изпити и на защитата на дипломната работа, не
подлежат на обжалване. Жалбите на випускни-
ците по процедурни въпроси, свързани с дър-
жавните изпити или със защитата на диплом-
ната работа, се разглеждат от председателя на
държавната изпитна комисия. Решенията по тях
трябва да бъдат взети преди завършване на
съответната изпитна сесия.
Чл. 98. Председателят и секретарят на дър-
жавната изпитна комисия съставят протокол и
го представят за утвърждаване от началника на
университета не по-късно от 7 дни след завърш-
ване на държавните изпити.
Раздел V
Завършване на курса на обучение
Чл. 99. (1) Началникът на университета пред-
ставя поименен списък на випускниците по реда
на успеха по специалности и специализации в
Генералния щаб на Българската армия.
(2) Диплома за завършена образователно-
квалификационна степен в университета се
присъжда след успешно изпълнение на всички
задължения по учебния план независимо от
календарния срок на обучение.
Чл. 100. На курсантите, завършили успешно
пълния курс на университета и придобили об-
разователно-квалификационна степен “бакала-
вър”, се присвоява първо офицерско звание “лей-
тенант”.
Чл. 101. (1) Обучаемите, които не са издър-
жали държавните изпити, и тези, които не са
защитили дипломната си работа на редовната и
на поправителната сесия, не получават дипло-
ма, а им се издава академична справка.
(2) На курсантите, които не са издържали
държавните изпити, и на тези, които не са за-
щитили дипломната си работа на редовната и
на поправителната сесия, им се присвоява во-
енно звание “офицерски кандидат”, ако не го
притежават. Те се назначават на сержантска
длъжност. След успешно полагане на държав-
ните изпити или защита на дипломната работа
те се повишават във военно звание “лейтенант”
и се назначават на офицерска длъжност.
Чл. 102. Завършването на випуска и повиша-
ването на курсантите в първо офицерско звание
се провеждат в тържествена обстановка.
Г л а в а  ш е с т а
КОНТРОЛ И ОТЧИТАНЕ НА РЕЗУЛТАТИТЕ
ОТ УЧЕБНИЯ ПРОЦЕС
Чл. 103. Контролът на учебния процес има
за цел да се осигури поддържане и управление
на качеството на учебния процес.
Чл. 104. Контролът на учебния процес се
извършва от командването на университета, от
ръководствата на факултетите и от началници-
те (ръководителите) на катедри. Контролът се
планира като раздел в годишния план на уни-
верситета, факултетите и катедрите.
Чл. 105. Системата за контрол включва:
1. планиране, организация, провеждане и
отчитане;
2. съответствие на преподавания материал с
учебните програми;
3. научно и методическо равнище на про-
веждане на занятията;
4. резултати от учебния процес;
5. състояние на материално-техническата
база на катедрата;
6. достатъчно осигуряване с учебна литера-
тура и други средства за обучение.
Чл. 106. (1) Право да посещават занятия с
цел проверка имат началникът на университе-
та, заместник-началниците на университета,
началникът на факултета, началникът (ръко-
водителят) на катедрата и членовете на коми-
сии от Генералния щаб на Българската армия,
извършващи проверка на университета.
(2) Занятия по общовойскови дисциплини,
физическа подготовка, учебна практика и стаж
могат да се проверяват и от лица, определени
от началника на университета и началниците
на факултети.
Чл. 107. (1) Основни документи за отчитане
успеха на курсантите и студентите са:
1. класен дневник;
2. курсантска (студентска) книжка;
3. изпитен протокол;
4. главна книга.
(2) Всяко класно отделение и всяка студент-
ска група има класен дневник. Дневникът се
предоставя на преподавателя на всяко занятие:
при курсантското класно отделение—от дежур-
ния курсант, при студентските групи—от гру-
повия отговорник—студент.
(3) Курсантските и студентските книжки са
лични документи, които отразяват курсантско-
то (студентското) положение. За загубване,
унищожаване или повреждане, подмяна на съ-
държанието и др. притежателите носят отго-
ворност.
(4) Изпитните протоколи се издават от кан-
целарията на факултета за всяка изпитна про-
цедура. Протоколите се съхраняват една годи-
на след завършването на випуска, след което се
унищожават с акт.
(5) Главната книга е основният документ,
удостоверяващ резултатите от учебния процес
на всеки обучаем. След завършването на випус-
ка тя се подписва от началника на университета.
Г л а в а  с е д м а
МЕТОДИЧЕСКА ДЕЙНОСТ
Чл. 108. Основната цел на методическата
дейност в университета е осигуряване на висо-
ко качество и ефективност на обучението чрез
усъвършенстване на организацията, формите и
методите за провеждане на учебния процес.